Document ID: 32007R0978

РЕГЛАМЕНТ (ЕО) № 978/2007 НА КОМИСИЯТА
от 21 август 2007 година
за изменение на Регламент (ЕО) № 2273/2002 за определяне на подробни правила за прилагане на Регламент (ЕО) № 1254/1999 на Съвета по отношение на проучванията на цените на някои видове говеда на представителните пазари на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 41 от него,
като има предвид, че:
(1)
В Регламент (ЕО) № 2273/2002 на Комисията (2) се определят разпоредбите за регистрирането на цените на представителните пазари на държавите-членки за различни категории говеда. В приложенията към същия регламент са посочени подробни правила за информацията, която следва да се предоставя във връзка с проучването на цените за всяка от тези категории.
(2)
По искане на Франция приложение I към Регламент (ЕО) № 2273/2002 следва частично да се ревизира, като се вземе предвид как се е развивал маркетингът на добитък в тази държава-членка, като по този начин се осигурява продължаване на базирането на наблюдението на цените върху представителните пазари.
(3)
Регламент (ЕО) № 2273/2002 следва съответно да бъде изменен.
(4)
Мерките, предвидени в настоящия регламент, са в съответствие със становището на Управителния комитет по говеждото и телешкото месо,
ПРИЕ НАСТОЯЩИЯ РЕГЛАМЕНТ:
Член 1
Част Г, точка 1 от приложение I към Регламент (ЕО) № 2273/2002 се изменя, както следва:
„1. Представителни пазари
Ретел, Дижон, Рабастан, Льозе, Бург-ан-Брес, Ажан, Льо Като, Санкоан, Шато-Гонтие, Сент Етиен“.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 август 2007 година.

Labels: 2
18
6